اکنا و مادنا

اَکنّا اور مادَنّا ( اَکنّا مادَنّا) دو برہمن بھائی تھے جو سترھویں صدی عیسوی کے آخری دو عشروں میں سلطنتِ گولکنڈہ میں نمایاں مقام تک پہنچے۔ انھوں نے ابو الحسن قطب شاہ (تانا شاہ) کو اقتدار میں آنے میں مدد دی جس کے بعد قطب شاہ نے دونوں بھائیوں کو درباری وزیر مقرر کیا۔ مورخ گجانن بھاسکر مہینڈلے کے مطابق قطب شاہ نے پورے نظامِ سلطنت کو ان دونوں کی دیکھ بھال میں دے دیا تھا۔ انھیں ہندو آبادی سے جزیہ وصول کرنے کی ذمہ داری بھی دی گئی جبکہ سلطنت کی غالب آبادی ہندو تھی۔ نو آبادیاتی دور کے ولندیزی ہندوستان کے ریکارڈوں کے مطابق 1680ء کی دہائی تک یہ دونوں بھائی گولکنڈہ کی مکمل محصول داری اور خزانہ اپنے اختیار میں رکھے ہوئے تھے۔ دکن کی سلطنتوں کے ماہر مورخ غَئیس کُروٹْسَر (Gijs Kruijtzer) کے مطابق اَکنّا اور مادَنّا کو ایک طرح کا ابتدائی  بھی کہا جا سکتا ہے جو عوام کی فلاح اور بہبود کو ترجیح دیتے تھے۔ انھیں  بھی سمجھا جا سکتا ہے کیونکہ وہ مسلم اشرافیہ کو تنقید کا نشانہ بناتے تھے، جن کے بارے میں وہ سمجھتے تھے کہ وہ غیر مسلم رعایا کا استحصال کرتے ہیں، عرب کی مذہبی سر زمین کے مفاد کو ترجیح دیتے ہیں اور ذاتی فائدہ چاہتے ہیں۔ کروٹسر کے مطابق ان دونوں بھائیوں نے گولکنڈہ سے جمع ہونے والے محصولات عوامی بہبود پر خرچ کیے، جن میں ولندیزی تاجروں کے ساتھ تجارت کا فروغ، مسافروں کے لیے سرائے تعمیر کرنا اور مندروں کی مرمت و تعمیر شامل تھی۔Gijs Kruijtzer (2002), Madanna, Akkanna and the Brahmin Revolution: A Study of Mentality, Group Behaviour and Personality in Seventeenth-Century India, Journal of the Economic and Social History of the Orient, Vol. 45, No. 2, pp. 231-267, Z. Jung (1936), Annual Report of the Archaeological Department of His Exalted Highness The Nizam's Dominions, Baptist Mission Press, p. 6

مسلم اشرافیہ کی بالا دستی والی گولکنڈہ سلطنت میں ان دونوں بھائیوں کا غیر معمولی عروج اور عوام دوست اقدامات ہندوؤں کی روایت اور لوک کہانیوں کا حصہ بن گئے۔ مسلمانوں نے ان کے خلاف مغل بادشاہ اورنگ زیب سے رجوع کیا جس نے 1683ء میں گولکنڈہ پر لشکر کشی کی۔ دونوں بھائیوں نے صلح کی کوشش کرتے ہوئے مغلیہ سلطنت کو بھاری سالانہ خراج دینے کی پیشکش کی مگر بات نہ بنی۔ 1685ء میں اورنگزیب نے اپنے بیٹے کی قیادت میں لشکر بھیجا جس نے گولکنڈہ کو فتح کر لیا اور اَکنّا و مادَنّا کو گرفتار کر کے سر قلم کر دیا۔ تلنگانہ میں آج بھی یہ دونوں بھائی ہندوؤں میں مقبول ہیں اور ان کے نام سے کئی مقامات اور یادگاریں موجود ہیں۔

 حوالہ جات 

زمرہ:بھارت میں مقتول افراد
زمرہ:بھارتی مقتولین
زمرہ:ریاست حیدرآباد کی شخصیات
زمرہ:سترہویں صدی کی ہندوستانی شخصیات
زمرہ:1685ء کی وفیات